Soli Philander in hegtenis | Netwerk24
Deur Arisa Janse van Rensburg 27 Junie 2020 13:41
Die akteur, komediant en aktivis Soli Philander is Saterdagoggend in die Wes-Kaap in hegtenis geneem.
Richard Juries, ’n sanger en een van Philander se vriende, sê Philander het hom Saterdagoggend gebel en gesê die polisie neem hom in hegtenis.
Philander het ook getwiet dat hy deur die polisie ingeneem is.
Juries sê hy is nie seker waarvoor Philander in hegtenis geneem is nie.
Juries vermoed egter dit het te doen met Philander wat Donderdag saam met gemeenskapslede na die Marion-instituut in Distrik 6 is om te eis dat die gebou weer deur die gemeenskap gebruik mag word.
Ander mense in die gemeenskap is glo ook in hegtenis geneem.
Kapt. Frederick van Wyk, provinsiale polisiewoordvoerder, sê hy weet nie van die voorval nie en kan slegs inligting verkry as hy ’n saaknommer het.
I'm being charged on a protection order that has already been responded to.
— SolisCorner (@SoliPhilander) June 27, 2020
Meer oor: Kaapstad | Soli Philander | In Hegtenis Geneem | Polisie
’n Dag met . . . Soli Philander